Document ID: 32002R1916

Kommissionens forordning (EF) nr. 1916/2002
af 25. oktober 2002
om fastsættelse af tildelingskoefficienter for de i oktober 2002 indgivne ansøgninger om importlicens for visse mejeriprodukter inden for de toldkontingenter, der blev åbnet ved forordning (EF) nr. 2535/2001
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved Kommissionens forordning (EF) nr. 509/2002(2),
under henvisning til Kommissionens forordning (EF) nr. 2535/2001 af 14. december 2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter(3), senest ændret ved forordning (EF) nr. 1667/2002(4), særlig artikel 16, stk. 2, og
ud fra følgende betragtning:
For at iværksætte indrømmelserne i form af EF-toldkontingenter for Estland, Litauen, Letland og Ungarn er der ifølge Kommissionens forordning (EF) nr. 1667/2002 af 19. september 2002 om ændring af forordning (EF) nr. 2535/2001 om gennemførelsesbestemmelser til Rådets forordning (EF) nr. 1255/1999 for så vidt angår importordningen for mælk og mejeriprodukter og åbning af toldkontingenter, og om undtagelser fra denne forordning indført importlicensansøgninger fra den 1. til den 10. oktober 2002 for visse produkter omhandlet i bilag I til forordning (EF) nr. 2535/2001. Da de importlicensansøgninger, der blev indgivet i oktober 2002, drejer sig om mængder ud over de disponible mængder, bør der fastsættes tildelingskoefficienter for de ønskede mængder -
UDSTEDT FØLGENDE FORORDNING:
Artikel 1
De mængder, for hvilke der i henhold til artikel 2 i forordning (EF) nr. 1667/2002 er ansøgt om importlicens vedrørende produkter under de i bilag I.B til forordning (EF) nr. 2535/2001 omhandlede kontingenter, omfattes af de i bilaget til nærværende forordning anførte tildelingskoefficienter.
Artikel 2
Denne forordning træder i kraft den 26. oktober 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 25. oktober 2002.

Labels: 3
18
17